De quin tema parla el text?
L'Operació Port (castellà: Operación Puerto) és una operació contra el dopatge en l'esport d'elit realitzada en Espanya. Aquest procés va permetre desarticular una xarxa de dopatge liderada pel doctor Eufemiano Fuentes. Aquesta xarxa oferia diverses pràctiques il·lícites per millorar el rendiment dels seus clients esportistes: hormones (incloent EPO, testosterona i uns altres anabolitzants), medicaments i transfusions sanguínies.
Les investigacions de la Guàrdia Civil van començar el febrer de 2006 i van desembocar en detencions i escorcolls el 23 de maig, data en què es va conèixer l'existència d'aquesta operació. Es va anunciar llavors que entre els clients de la xarxa de dopatge desarticulada hi havia futbolistes, tennistes, ciclistes i atletes. No obstant això, en el sumari del cas l'institut armat només va identificar 58 ciclistes com a clients de la xarxa. La investigació es va veure llastrada al no permetre el jutge Serrano als investigadors que s'analitzés tota la documentació confiscada.
Com que el dopatge no era un delicte en aquell moment a Espanya, el jutge Antonio Serrano només va estudiar un possible delicte contra la salut pública, que només incriminaria els responsables de la xarxa, no els seus clients (els esportistes). El jutge, en no trobar aquest delicte, va arxivar el cas, quedant absolts tots els imputats. L'Audiència Provincial de Madrid va ordenar en dues ocasions la reobertura del cas, trobant-se en aquests moments a l'espera d'un judici oral.
A més, el jutge Serrano es va negar a facilitar als organismes esportius internacionals (AMA i UCI) les proves recaptades durant la investigació, la qual cosa va impedir que els esportistes identificats com a clients de la xarxa de dopatge rebessin sancions esportives.
Davant la negativa de les autoritats espanyoles a continuar amb les investigacions o a facilitar a altres organismes dades perquè els clients poguessin ser sancionats, països com Alemanya i Itàlia van iniciar les seves pròpies investigacions sobre el cas. Les investigacions realitzades per aquests països han permès, de moment, la confirmació (i consegüent sanció) de sis clients esportistes, tots ells (excepte un) ja identificats per la Guàrdia Civil.
El text tracta sobre esport.